recursal/SuperWikiNEXT-32B huggingface dataset:
**সুনীথ ফ্র্যান্সিস রদরিগেয** ভারতীয় সেনাবাহিনীর একজন জেনারেল ছিলেন যিনি ১৯৯০ থেকে ১৯৯৩ মেয়াদে দেশটির সেনাপ্রধান ছিলেন।

সামরিক পরিষেবা
--------------

১৯৪৯ সালে সুনীথ ভারতীয় সামরিক একাডেমীর যুগ্ম সার্ভিসেস উইং এ যোগ দেন এবং ১৯৫২ সালের ডিসেম্বর মাসের ২৮ তারিখ গোলন্দাজ রেজিমেন্টে কমিশনপ্রাপ্ত হন। বেশ কয়েকটি গোলন্দাজ ইউনিটের অধিনায়কত্ব করার পর রদরিগেয ১৯৬৪ সালে গোলন্দাজ রেজিমেন্টের এয়ার অব্জারভেশন পোস্টে বৈমানিক হবার জন্য আবেদন করেন এবং বৈমানিক হবার জন্য অনুমতি পেয়ে যান। তিনি ভারতীয় বিমান বাহিনীর অধীনে বৈমানিক হবার প্রশিক্ষণ শেষ করে ১৯৬৯ সাল পর্যন্ত মোট ৬৫ ঘণ্টা হেলিকপ্টার উড্ডয়ন করেন। ১৯৭১ সালে তামিলনাড়ুর ওয়েলিংটন থেকে সেনা স্টাফ কোর্স শেষ করে ৩৩তম কোরে তিনি জেনারেল স্টাফ অফিসার - ২ (জিএসও - ২) হিসেবে নিযুক্ত হন। ১৯৭৩ সাল থেকে ১৯৭৫ সাল পর্যন্ত তিনি একটি ডিভিশনের জিএসও - ১ হিসেবে দায়িত্ব পালন করেন। ১৯৭৫ সালে ব্রিগেডিয়ার পদে পদোন্নতি পেয়ে তিনি একটি মাউন্টেন ব্রিগেডের কমান্ডার হন এবং ১৯৭৭ সাল পর্যন্ত ব্রিগেডটির কমান্ডার হিসেবে বহাল থাকেন। এরপর তিনি রয়েল কলেজ অব ডিফেন্স স্টাডিজ - যুক্তরাজ্যতে পড়তে যান এবং দেশে এসে ১৯৭৯ সালে তামিলনাড়ুর স্টাফ কলেজে চীফ ইন্সট্রাক্টর হিসেবে যোগ দেন। ১৯৮১ সালের নভেম্বর মাসে একটি মাউন্টেন ডিভিশনের ভারপ্রাপ্ত জিওসি হন ভারপ্রাপ্ত মেজর-জেনারেল হিসেবে। ১৯৮৩ সালে তিনি প্রকৃত মেজর-জেনারেল হয়ে একটি কোরের চীফ অব স্টাফ বা প্রধান স্টাফ কর্মকর্তা হন, ১৯৮৫ সালে বদলী হন সেনাসদরে সামরিক প্রশিক্ষণ পরিদপ্তরের মহাপরিচালক হিসেবে।

১৯৮৬ সালে একটি কোরের কমান্ডার হন রদরিগেয লেফটেন্যান্ট জেনারেল পদবীতে। ১৯৮৭ থেকে ১৯৮৯ সালের এপ্রিল মাস পর্যন্ত তিনি উপসেনাপ্রধান হিসেবে দায়িত্ব পালন করেন সেনাসদরে। আবার এই এপ্রিলেই ভারতীয় সেনাবাহিনীর কেন্দ্রীয় কমান্ডের আর্মি কমান্ডার হিসেবে তিনি ঐ বছরের অক্টোবর মাস পর্যন্ত ছিলেন। ১৯৯০ সালে সেনাপ্রধান হবার আগে তিনি ১৯৮৯ সালের ১ নভেম্বর থেকে পশ্চিম সেনা কমান্ডের প্রধান ছিলেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৮।
2. ↑
3. ↑  "Part I-Section 4: Ministry of Defence (Army Branch)"। The Gazette of India। ১১ জুলাই ১৯৫৩। পৃষ্ঠা 154।

| * দে
* স
ভারতের সেনা প্রধান |
| --- |
| কমান্ডার ইন চীফ  (১৯৪৭ - ১৯৫৫) | 
* Rob Lockhart \*\*
* Roy Bucher\*\*
* কোদানদেরা মদপ্পা কারিয়াপ্পা
* রাজেন্দ্রসিংজি জাদেজা

 |  |
| সেনা প্রধান (১৯৫৫ – বর্তমান) | 
* রাজেন্দ্রসিংজি জাদেজা
* এস এম শ্রীনাগেশ
* কোদানদেরা সুবাইয়া থিমাইয়া
* প্রাণ নাথ থাপার
* জয়ন্ত নাথ চৌধুরী
* পরমশিব প্রভাকর কুমারমঙ্গল
* শ্যাম মানেকশ’
* গোপাল গুরুনাথ বেউর
* তপেশ্বর নারায়ণ রায়না
* ওম প্রকাশ মালহোত্রা
* কে ভি কৃষ্ণ রাও
* অরুন শ্রীধর বৈদ্য
* কৃষ্ণস্বামী সুন্দরজী
* বিশ্বনাথ শর্মা
* এস এফ রদরিগেয
* বিপিন চন্দ্র জোশী
* শঙ্কর রায় চৌধুরী
* বেদ প্রকাশ মালিক
* সুন্দররজন পদ্মনবন
* নির্মল চন্দ বীজ
* যোগীন্দার যশবন্ত সিং
* দীপক কাপুর
* বিজয় কুমার সিং
* বিক্রম সিং
* দলবীর সিং
* বিপিন রাওয়াত
* মনোজ মুকুন্দ নরবান

 |
| (\*\**Seconded from the British Army*) |
**এস. জি. এসমাতুর মোমিনিন** হলেন একজন ভারতীয় বাঙালি রাজনীতিবিদ এবং আইনজীবী, যিনি ২০১৮ থেকে ২০২৩ সাল পর্যন্ত মেঘালয় বিধানসভার ফুলবাড়ি আসনের বিধায়ক হিসেবে দায়িত্ব পালন করেছেন। L তিনি গারো পাহাড় স্বায়ত্তশাসিত জেলা পরিষদের সদস্যও। তিনি এনপিপি থেকে পদত্যাগ করেন এবং ২০২৩ সালের জানুয়ারিতে সর্বভারতীয় তৃণমূল কংগ্রেসে যোগদান করেন।

প্রাথমিক জীবন এবং শিক্ষা
------------------------

মোমিনিন মেঘালয়ের গারো পাহাড়ে অবস্থিত চিবিনাং গ্রামে একটি বাঙালি মুসলিম পরিবারে জন্মগ্রহণ করেন। তার পিতা আব্দুল জব্বার সরকার এবং তার ভাইদের মধ্যে লে. মনিরুল ইসলাম সরকার । তার স্ত্রী ভোলারভিটার জনপ্রিয়া উচ্চ মাধ্যমিক বিদ্যালয়ের শিক্ষিকা। সরকার ২০০৩ সালে ধুবরি আইন কলেজ থেকে আইনের স্নাতক ডিগ্রি নিয়ে স্নাতক হন। তার কৈম্বাটাপাড়ায় জমি এবং ভোলারভিটায় একটি ভবন রয়েছে।

কর্মজীবন
--------

রাজনীতিতে পা রাখার আগে শিক্ষক হিসেবে কর্মজীবন শুরু করেন সরকার। ন্যাশনাল পিপলস পার্টির প্রার্থী হিসেবে, তিনি ২০১৮ সালের মেঘালয় বিধানসভা নির্বাচনে ভারতীয় জাতীয় কংগ্রেসের তিনবারের বিধায়ক আবু তাহের মণ্ডলকে পরাজিত করেন, ফুলবাড়ি আসন জিতেছিলেন।

তথ্যসূত্র
---------

1. ↑  NEWS, NE NOW (২০২০-০৭-২৫)। "Phulbari MLA Mominin appointed as Meghalaya NPP's minority cell chairman"। *NORTHEAST NOW* (ইংরেজি ভাষায়)। সংগ্রহের তারিখ ২০২২-০৭-০৫।
2. 1 2 3  "S G Esmatur Mominin"। *My Neta*। সংগ্রহের তারিখ ৫ জুলাই ২০২২।
3. ↑  Digital Desk, Northeast Live (২০২৩-০১-০৫)। "Fmr NPP MLA Mominin and BJP's Syngkon joins TMC"। *Northeast Live* (ইংরেজি ভাষায়)। সংগ্রহের তারিখ ২০২৩-০১-১২।
4. ↑  "Phulbari Assembly Constituency"। *Result University*। সংগ্রহের তারিখ ৫ জুলাই ২০২২।
**এসজিআর ১৯০০+১৪** হলো একটি সফট গামা রিপিটার যা প্রায় ২০,০০০ আলোক-বর্ষ দূরে আকিলা নক্ষত্রমন্ডলে অবস্থিত। একে ম্যাগনেটারের উদাহরণ হিসেবে ধরা হয়।

১৯৯৮ সালের ২৭ আগস্ট, নক্ষত্রটি হতে একটি তীব্র গামা রশ্মি বিস্ফোরণ শনাক্ত হয়; এর কিছুক্ষণ বাদে, আকাশের এই অঞ্চলে একটি নতুন রেডিও উৎসের আবির্ভাব ঘটে। আনুমানিক ২০,০০০ আলোক বর্ষের একটি বিশাল দূরত্ব সত্ত্বেও বিস্ফোরণটি পৃথিবীর বায়ুমন্ডলে বড় রকমের প্রভাব ফেলে। আয়ন্মন্ডলের পরমাণুগুলি, যেগুলি সাধারণত দিনের বেলায় সূর্যের বিকিরণে আয়নিত থাকে কিন্তু রাতে পূনর্মিলিত হয়ে নিরপেক্ষ হয়ে যায়, রাতের বেলায় দিনের বেলার কাছাকাছি পরিমাণে আয়নিত হয়ে যায়। রসি এক্স-রে টাইমিং এক্সপ্লোরার, একটি এক্স-রে স্যাটেলাইট, এই বিস্ফোরণের সময় এর সবচেয়ে শক্তিশালী সংকেত গ্রহণ করে, যদিও এটি তখন আকাশের অন্যদিকে মুখ করে ছিলো, এবং সাধারণভাবে, বিকিরণটি প্রতিহত হওয়ার কথা ছিলো।

নাসার স্পিটজার স্পেস টেলিস্কোপ ২০০৫ ও ২০০৭ সালে দুইটি সংকীর্ণ অবলোহিত কম্পাংকে এসজিআর ১৯০০+১৪ এর চারপাশে একটি রহস্যময় বলয় আবিষ্কার করে। স্পিটজারের ২০০৭ সালের ছবিটিতে দুই বছর বাদেও এই বলয়ের মাঝে কোনো পরিবর্তন দেখা যায়নি। বলয়টির ব্যাপ্তি সাত আলোক বর্ষ। বলয়টির উৎস এখন পর্যন্ত অজানা এবং ২০০৮ সালের ২৯ মে তারিখে এটি নেচার সাময়িকীতে একটি নিবন্ধের বিষয়-বস্তু ছিলো।

আরও দেখুন
---------

* এসজিআর
* নিউট্রন তারা
* পালসার

তথ্যসূত্র
---------

1. ↑  Kaspi, Victoria (আগস্ট ২৬–২৯, ২০০২)। "Magnetars"। *Radio Pulsars*। **302**। Crete: Astronomical Society of the Pacific। পৃষ্ঠা 151–158। বিবকোড:2003ASPC..302..151K। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  NRAO, *New Evidence of Particle Injection by a Magnetar*
3. ↑  Newswise: CSI: Milky Way Team Works Scene of Dead Star

বহিঃসংযোগ
---------

* Image SGR 1900+14
***এসটি. সেবাস্টিয়ান*** চিত্রকর্মটি খ্রিষ্টান সাধু ও যোদ্ধা সেবাস্টিয়ানের একটি প্রতিকৃতি; যা ইতালীয় নবজাগরণের সময়ের চিত্রশিল্পী সান্দ্রো বত্তিচেল্লি অংকন করেন। ১৪৭৪ খ্রিষ্টাব্দে জানুয়ারীর পূর্বে এই চিত্রকর্মের কাজ সম্পুর্ণভাবে সম্পন্ন হয় এবং ফ্লোরেন্সের সান্তা মারিয়া ম্যাজিওরে গীর্জায় এই চিত্রকর্মটি দান করা হয়। বর্তমানে এটি বার্লিনের স্ট্যাটিলিস মুসেন জাদুঘরে সংরক্ষিত আছে।

সমালোচনা এবং প্রভাব
-------------------

কেনেথ ক্লার্ক এই ছবিটিকে উল্লেখযোগ্য মনে করেছেন কারণ ধ্রুপদী ভাস্কর্যের ন্যায় এ ছবিটির মধ্যে এক ধরনের শান্তি শান্তি ভাব ও ভারসাম্য আছে।

রাইনার মারিয়া রিলকের "সাংকত সেবাস্টিয়ান" (অর্থ সাধু সেবাস্টিয়ান) নামক কবিতা বত্তিচেল্লির চিত্রশিল্প দ্বারা প্রভাবিত হয়ে রচিত হয়েছে বলে রিল্কের কবিতার অনুবাদক জেবি লেইসম্যান ও জেন ডেভিডসন মনে করেন।

আরো দেখুন
---------

* সান্দ্রো বত্তিচেল্লির কাজের তালিকা

তথ্যসুত্র
---------

1. ↑  Ronald Lightbown, *Sandro Botticelli. Life and Work,* Cross River Press 1989, p. 51.
2. ↑  Kenneth Clark, *The Nude: A study in ideal form*, 1956, ch. 2, "Apollo."
3. ↑  Jane Davidson Reid, "Rilke's Sebastian and the Painters," *Art Journal* 27 (1967), pp. 24-33 + 39.

টেমপ্লেট:Botticelli


[[Category:Painএই নিবন্ধ থেকে {{Short description}} সরান। এটি বাংলা উইকিপিডিয়ায় কাজ করবে না।
***এক টুকরো চাঁদ*** একটি বাংলাভাষী রহস্যকাহিনী মূলক চলচ্চিত্র যার পরিচালক ছিলেন পিনাকী চৌধুরী। ২০০১ সালের এই ছবিটি সুনীল গঙ্গোপাধ্যায় রচিত কাকাবাবু সিরিজের উপন্যাস *সন্তু ও এক টুকরো চাঁদ* অবলম্বনে নির্মিত। ন্যাশনাল ফিল্ম ডেভেলপমেণ্ট কর্পোরেশন প্রযোজিত এই ছবিতে কাকাবাবু চরিত্রে অভিনয় করেন সব্যসাচী চক্রবর্তী।

কাহিনী
------

কলকাতা জাদুঘর থেকে একটি দামী জিনিস চুরি হয়ে যায়, জিনিসটি হল চাঁদ থেকে আনা একটি পাথরের টুকরো। এই ঘটনার সাথে ঘটনাচক্রে জড়িয়ে পড়ে সন্তু ও তার গল্পবাজ বন্ধু জোজো। অন্যদিকে কাকাবাবু ওরফে রাজা রায়চৌধুরীর কাছে কেন্দ্রীয় সরকারের গোয়েন্দা দপ্তরের আধিকারিক ও কাকাবাবুর বন্ধু নরেন্দ্র বর্মা আসেন একটি প্রস্তাব নিয়ে। ভারত সরকারের অতিথি আফ্রিকার একটি দেশ বুরুন্ডির রাষ্ট্রদূত সাইমন বুবুম্বাও নিখোঁজ হয়ে যান একই সাথে। বুবুম্বা আবার সেদেশের রাষ্ট্রপতির ভাই, সেই সূত্রে অত্যন্ত সম্মানিত অতিথি। কাকাবাবু তদন্ত শুরু করেন। রাঁচীর ক্ষমতাবান জমিদার ঠাকুর সিং এই অপহরনের ঘটনায় জড়িত আছে এমন সন্দেহে কাকাবাবু সেখানে যান। ইতিমধ্যে সাইমন বুবুম্বার মুক্তিপণ চেয়ে চিঠি আসলে কাকাবাবু নিজেই সেই টাকা দিতে যান সাহসে ভর করে। তিনি বুঝতে পারেন সাইমন বুবুম্বার অপহরণ আদতে কোনো অপহরণই নয়, যার পেছনে আছে বিরাট চক্রান্ত এবং তার সাথে জড়িত আছে চাঁদের পাথর চুরির রহস্য।

অভিনয়
------

* সব্যসাচী চক্রবর্তী - কাকাবাবু
* সোহম চক্রবর্তী - সন্তু
* মৃনাল মুখোপাধ্যায় - সাইমন বুবুম্বা
* বিশ্বজিৎ চক্রবর্তী
* ভোলা তামাং
* অরিজিত সেনগুপ্ত

তথ্যসূত্র
---------

1. ↑  "সন্তু ও এক টুকরো চাঁদ (কাকাবাবু, #16)"। *www.goodreads.com*। সংগ্রহের তারিখ ২০১৯-০৮-১৮।
2. ↑  "Ek Tukro Chand (2010)"। *gomolo.com*। ২০১৮-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৮।
3. 1 2  "Children's Film Society, India" (ইংরেজি ভাষায়)। ২০১৯-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৮।
**এস এম আহমেদ হুমায়ুন** (১৮ মে, ১৯৩৬ - ২৩ জুলাই, ১৯৯৯) ছিলেন একজন বাংলাদেশি বাঙালি লেখক ও সাংবাদিক। সাংবাদিকতায় অবদানের জন্য বাংলাদেশ সরকার ১৯৮৭ সালে তাঁকে একুশে পদকে ভূষিত করে।

প্রারম্ভিক জীবন
---------------

হুমায়ুনের জন্ম ১৯৩৬ সালের ১৮মে তৎকালীন ব্রিটিশ ভারতের পশ্চিমবঙ্গের বরাহনগরে। তাঁর শৈশব কাটে পূর্ব বাংলার ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে। ১৯৫৩ সালে তিনি মাধ্যমিক পাস করেন মোহিনী কিশোর হাই স্কুল থেকে। পরে তিনি ঢাকায় চলে আসেন এবং ঢাকা কলেজ থেকে ১৯৫৬ সালে উচ্চ মাধ্যমিক পরীক্ষায় উত্তীর্ণ হন এবং ভরতি হন ঢাকা বিশ্ববিদ্যালয়ে পদার্থবিজ্ঞান বিভাগে। ১৯৫৮ সালে তিনি ঢাকা বিশ্ববিদ্যালয়ে তৎকালীন ছাত্র ইউনিয়নের ভারপ্রাপ্ত সাধারণ সম্পাদকের পদ লাভ করেন। ১৯৬০ সালে তিনি পদার্থবিজ্ঞান বিষয়ে বিএসসি এবং ১৯৬১ সালে এমএসসি উপাধি লাভ করেন।

কর্মজীবন
--------

এমএসসি পাস করে হুমায়ুন অধুনালুপ্ত আদমজী পাটকলে মান নিয়ন্ত্রণ কর্মকর্তা হিসেবে যোগ দেন। সেখানে এক বছর কর্মরত থাকার পর তিনি তৎকালীন ইংরেজি সাপ্তাহিক ঢাকা টাইমস পত্রিকায় সহকারী সম্পাদক হিসেবে যোগদান করেন। পাশাপাশি তিনি তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) অধ্যাপনা করেন। হুমায়ুন ১৯৬৫ সালে দৈনিক পাকিস্তানে সহকারী সম্পাদক হিসেবে যোগদান করেন। ১৯৭০ দশকের শেষের দিকে তিনি ঢাকা বিশ্ববিদ্যালয়ের আমন্ত্রিত শিক্ষক হিসেবে অধ্যাপনা করেন। ১৯৮৫ সাল থেকে দৈনিক বাংলার সম্পাদক হিসেবে দায়িত্ব পালন করেন এবং ১৯৯৬ সালে এই পদ থেকে অবসরে যান।

সাহিত্যকর্ম
-----------

হুমায়ুন ছাত্রজীবন থেকেই সাহিত্যচর্চার সাথে জড়িত ছিলেন। বিভিন্ন পত্রিকায় তাঁর লেখা প্রবন্ধ, অনুবাদ, শিশুসাহিত্য এবং জাতীয় ও আন্তর্জাতিক রাজনৈতিক বিষয়ক আলোচনা প্রকাশিত হয়েছে। তাঁর রচিত গ্রন্থাবলি হলো:

1. *বিপরীত স্রোতে রবীন্দ্রনাথ* (১৯৭৩)
2. *আলেফ মিয়ার পৃথিবী* (১৯৮৪)
3. *সিঙ্গেল কলাম, ডবল কলাম* (১৯৮৬)
4. *নগর দর্পণ*

মৃত্যু
------

আহমেদ হুমায়ুন ১৯৯৯ সালের ২৩ জুলাই মৃত্যুবরণ করেন।

সম্মাননা
--------

* সাংবাদিকতায় অবদানের জন্য একুশে পদক (১৯৮৭)

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  মোহাম্মদ কবিরুল হাসান। "হুমায়ুন, আহমেদ"। বাংলাপিডিয়া। সংগ্রহের তারিখ ৪ আগস্ট ২০১৭।

বহিঃসংযোগ
---------

* বাংলাপিডিয়ায় হুমায়ুন, আহমেদ

| * দে
* স
একুশে পদক বিজয়ী ১৯৮৭ |
| --- |
| ভাষা ও সাহিত্য | 
* মোহাম্মদ মনিরুজ্জামান
* আবু হেনা মোস্তফা কামাল
* আনিস সিদ্দিকী
* জাহানারা আরজু

 |  |
| শিক্ষা | 
* আহমদ শামসুল ইসলাম
* মোহাম্মদ আবু নাসের
* মোহাম্মদ আবুল কাশেম

 |
| শিল্পকলা | 
* কানাইলাল শীল (মরণোত্তর, সঙ্গীত)
* ফরিদা পারভীন (সঙ্গীত)
* সৈয়দ মাইনুল হোসেন (স্থাপত্য)

 |
| সাংবাদিকতা | 
* নুরুল ইসলাম পাটোয়ারী (মরণোত্তর)
* এস এম আহমেদ হুমায়ুন

 |
| 
একুশে পদক বিজয়ী
১৯৮২
১৯৮৩
১৯৮৪
১৯৮৫
১৯৮৬
**১৯৮৭** 
১৯৮৮
১৯৮৯
১৯৯০
১৯৯১
১৯৯২
 |
**এনকার্সেস** (ইংরেজি: ncurses/new curses) হলো একটি অ্যাপলিকেশন প্রোগ্রামিং ইন্টারফেস সরবরাহ করা প্রোগ্রামিং লাইব্রেরি যা প্রোগ্রামারকে টার্মিনাল-অনির্ভর পদ্ধতিতে টেক্সট-ভিত্তিক ব্যবহারকারী ইন্টারফেস লিখতে সহায়তা করে। এটি টার্মিনাল ইমুলেটরের অধীনে চলা গুই-সদৃশ অ্যাপলিকেশন সফটওয়্যার উন্নয়ন করার টুলকিট। এটি সাথে সাথে স্ক্রিন পরিবর্তনও অপ্টিমাইজ করে থাকে।

ইতিহাস
------

সিস্টেম ভি রিলিজ ৪.০ কার্সেসের ফ্রি সফটওয়্যার সংস্করণ হলো এনকার্সেস, যেটি রহিত বিএসডি কার্সেস ৪.৪-এর একটি উন্নত সংস্করণ। এক্স/ওপেন কর্তৃক ইশুকৃত এক্সএসআই কার্সেস স্ট্যান্ডার্ড সিস্টেম ভি-এ মডেল করা আছে।

এনকার্সেস ব্যবহার করা প্রোগ্রাম
-------------------------------

এনকার্সেস ব্যবহার করে এমন শতাধিক প্রোগ্রাম রয়েছে। এদের কিছু, যেমন গ্নু স্ক্রিন ও ডব্লিউথ্রিএম, শুধুমাত্র টার্মক্যাপ ইন্টারফেস ব্যবহার করে, যেখানে স্ক্রিন ব্যবস্থাপনা অ্যাপলিকেশনের মধ্যেই করে থাকে। অন্যরা, যেমন গ্নু মিডনাইট কমান্ডার ও ইয়াস্ট, কার্সেস প্রোগ্রামিং ইন্টারফেস ব্যবহার করে।

তথ্যসূত্র
---------

1. ↑  "এনকার্সেস — লাইসেন্সিং"। সংগ্রহের তারিখ ৪ ফেব্রুয়ারি ২০১৯।
2. ↑  "অনুসন্ধানের ফলাফল: freshmeat.net এ +ncusrses"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৯।
3. ↑  "' ncurses' সংযুক্ত প্রকল্প"। ohloh। ১৫ মে ২০১৩ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৯।

বহিঃসংযোগ
---------

* প্রাতিষ্ঠানিক ওয়েবসাইট
**একই বৃত্তে** ২০১৩ সালে মুক্তিপ্রাপ্ত একটি বাংলাদেশী চলচ্চিত্র। এটি একটি রাষ্ট্রীয় অনুদানে নির্মিত চলচ্চিত্র। ছবিটি চিত্রনাট্য, কাহিনি, সংলাপ ও পরিচালনা করেছেন কাজী মোরশেদ। ১৯৫৮ সালের প্রেক্ষাপটে ক্ষয়িষ্ণু এক জমিদারের পতন নিয়েই এ গল্প। ছবিতে কেন্দ্রীয় চরিত্রে অভিনয় করেছেন নাজনীন হাসান চুমকি। এছাড়াও বিভিন্ন চরিত্র অভিনয় করেছেন খলিলউল্লাহ খান, রাইসুল ইসলাম আসাদ, ডলি জহুর, তৌকীর আহমেদ, রানী সরকার ও শিশুশিল্পী মোঃ জোবায়ের মাহমুদ স্বচ্ছসহ আরো অনেকে। ছবির শুটিং কাপাসিয়া, রাজেন্দ্রপুর ও জামালপুরের ধনবাড়ির নগরবাড়িতে ছবিটি ধারণ করা হয়।

কাহিনি সংক্ষেপ
--------------

জমিদারি প্রথা উচ্ছেদের পর ক্ষয়িষ্ণু এক জমিদারের গোপন দারিদ্র্য ও তার গৃহকর্মীদের জীবন নিয়ে 'একই বৃত্তে' তৈরি হয়। 'একই বৃত্তে'র মূল গল্পে দেখা যাবে, একজন জমিদার, যাঁর জমিদারি কেবল নামেই। ভেতরে ভেতরে তাকে গ্রাস করেছে অভাব। জমিদার বাড়ির দাসী এ চলচ্চিত্রের কেন্দ্রীয় চরিত্র। এই দাসীর রয়েছে সাত বছরের এক সন্তান এবং ফল বিক্রেতা বাবা। এই দাসীর দারিদ্র্যপীড়িত সংসারের নানা বিষয় ধারণ করা হয়েছে এ চলচ্চিত্রে। জমিদারের ভূমিকায় অভিনয় করেছেন খলিলুল্লাহ খান। তাকে গোপনে এটা-ওটা বিক্রি করে সংসার চালাতে হয়। বংশপরম্পরায় জমিদার বাড়ির চাকরের ভূমিকায় দেখা যাবে তৌকীর আহমেদকে। এই চাকর কাজকর্মের ফাঁকে বাড়ির দাসীর সঙ্গে পরকীয়া প্রেমের চেষ্টা করে। দাসী জমিদার বাড়িতে কাজ করে নিজের পরিবারের ভাতের ব্যবস্থা করে।

...এই দাসীর জীবন সংগ্রাম ও জমিদারের ভাঙনের চিত্রই ফুঁটে উঠেছে এই গল্পে।

শ্রেষ্ঠাংশে
-----------

* নাজনীন হাসান চুমকি - ফুলজান
* তৌকীর আহমেদ - তাজু
* রাইসুল ইসলাম আসাদ - ফুলজানের বাবা
* খলিলউল্লাহ খান - জমিদার
* ডলি জহুর - জমিদার পত্নী
* রানী সরকার - বুড়ি
* জামিলুর রহমান শাখা - নায়েব
* মোঃ জোবায়ের মাহমুদ স্বচ্ছ - দুলাল শিশু চরিত্রে

সংগীত
-----

**একই বৃত্তে** ছবির সংগীত পরিচালনা করেন বাংলাদেশের বিখ্যাত সংগীত পরিচালক শেখ সাদী খান। এই ছায়াছবিতে খালি গলায় এন্ড্রু কিশোরের কণ্ঠে একটি গান আছে। গানটির কথা লিখেছেন মুন্সী ওয়াদুদ।

### গানের তালিকা

| ট্র্যাক | গান | কণ্ঠশিল্পী | পর্দায় | নোট |
| --- | --- | --- | --- | --- |
| ১ | *গনগনে আকাশ, বাতাস ছন্নছাড়া/নিভু নিভু দুটি চোখ যেন জ্বলন্ত দুটি তারা* | এন্ড্রু কিশোরে |  |  |
|

সম্মাননা
--------

এই চলচ্চিত্রে অভিনয় করে ৩৮তম জাতীয় চলচ্চিত্র পুরস্কারে শ্রেষ্ঠ শিশুশিল্পীর পুরস্কার লাভ করেন মোঃ জোবায়ের মাহমুদ স্বচ্ছ। এছাড়া এই চলচ্চিত্রে অভিনয় করে মেরিল-প্রথম আলো পুরস্কার ২০১৪ সমালোচক বিভাগে সেরা চলচ্চিত্র অভিনেত্রী নির্বাচিত হন নাজনীন হাসান চুমকি।

তথ্যসূত্র
---------

1. ↑  "চলচ্চিত্রের বিষয় 'কমলালেবু'"। *দৈনিক প্রথম আলো*। ২৭ মে ২০১০। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।
2. ↑  আতাউর, আতিফ (২০১৫)। "অভিনয়ে স্বচ্ছই সেরা"। । ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।  `|ওয়েবসাইট=` এ বহিঃসংযোগ দেয়া (সাহায্য)
3. ↑  "চুমকীর কাছে মৌসুমীর হার"। *দৈনিক প্রথম আলো*। ২৯ এপ্রিল ২০১৪। সংগ্রহের তারিখ ১৫ ডিসেম্বর ২০১৭।

বহিঃসংযোগ
---------

* চলচ্চিত্র প্রবেশদ্বার

* বাংলা মুভি ডেটাবেজে *একই বৃত্তে* উইকিউপাত্তে এটি সম্পাদনা করুন
* ইন্টারনেট মুভি ডেটাবেজে *একই বৃত্তে*  উইকিউপাত্তে এটি সম্পাদনা করুন (ইংরেজি)
**অধ্যাপক ড. এস এম নজরুল ইসলাম** একজন বাংলাদেশী শিক্ষাবিদ।  তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) -এর একাদশ উপাচার্য হিসাবে দায়িত্ব পালন করেছেন।

জীবনী
-----

### শিক্ষা

নজরুল ইসলাম ১৯৬৯ সালে পূর্ব পাকিস্তান প্রকৌশল ও প্রযুক্তি বিশ্ববিদ্যালয় থেকে স্নাতকোত্তর অর্জন করেন। এরপরে তিনি মেকানিকাল ইঞ্জিনিয়ারিং বিভাগে প্রভাষক হিসাবে যোগদান করেন এবং পরে তিনি বুয়েট থেকে স্নাতকোত্তর শেষ করেন। তিনি উইন্ডসর বিশ্ববিদ্যালয় থেকে পিএইচডি ডিগ্রি অর্জন করেন। 

### শিক্ষকতা

ইসলাম নাইজেরিয়ার মাইদুগুড়ি বিশ্ববিদ্যালয়ের ইঞ্জিনিয়ারিংয়ের ডিন এবং লিবিয়ার আল ফতেহ বিশ্ববিদ্যালয়ের অধ্যাপক ছিলেন। তিনি বুয়েটে মেকানিকাল ইঞ্জিনিয়ারিং অনুষদের প্রধান ও ডিন ছিলেন। এছাড়াও তিনি ছাত্র কল্যাণ অধিদফতরের পরিচালক (ডিএসডাব্লু) এবং এনার্জি স্টাডিজ কেন্দ্র হিসাবে দায়িত্ব পালন করেছিলেন।

নজরুল ইসলাম ইনস্টিটিউট অফ ইঞ্জিনিয়ার্স বাংলাদেশের (আইইবি) সভাপতি ছিলেন।  তিনি হিসেবে উপাচার্য হিসেবে খুলনা বিশ্ববিদ্যালয়ের ১৯৯০ সালের শেষ দিকে  এবং বাংলাদেশ প্রকৌশল বিশ্ববিদ্যালয়ে ২০১০ থেকে ২০১৪ পর্যন্ত দায়িত্ব পালন করেন।

বিতর্ক
------

২০১০ সালের ৩০ আগস্ট বুয়েটের ভাইস-চ্যান্সেলর পদে দায়িত্ব গ্রহণের পরে ইসলাম বিতর্ক সৃষ্টি করেছিল। তিনি অতিরিক্ত দায়িত্বে নিবন্ধকের দায়িত্বে থাকা বিধিবদ্ধ উপ-নিবন্ধক কামাল আহমেদকে দায়িত্ব অর্পণ করেছিলেন।  ২০১২ সালের এপ্রিলে বুয়েট শিক্ষক সমিতি নজরুল ইসলাম ও প্রো-উপাচার্য এম হাবিবুর রহমানের বিরুদ্ধে ১৬ টি অভিযোগ আনে আন্দোলন শুরু করে।  সমিতির পক্ষ থেকে অভিযোগ করা হয়েছে যে প্রো-ভিসি পদে রহমানের নিয়োগের বিষয়টি কেবল তার রাজনৈতিক সহযোগিতার ভিত্তিতে ছিল।  ২০১২ সালের ৩ সেপ্টেম্বর বুয়েটের শিক্ষার্থীরা তাদের পদত্যাগের দাবিতে ক্যাম্পাসে নজরুল ইসলাম ও হাবিবুর রহমানের কুশপুত্তলিকা পোড়ায়।  ১০ সেপ্টেম্বর হাবিবুর রহমানের অধীনে প্রো-ভিসি পদটি চ্যান্সেলর এবং বাংলাদেশের রাষ্ট্রপতি জিল্লুর রহমান দ্বারা সরানো হয়।

তথ্যসূত্র
---------

1. ↑  "Prof. Dr. Nazrul Islam takes over the charges as new BUET VC"। buet.ac.bd। সংগ্রহের তারিখ জুলাই ৩, ২০১৬।
2. ↑  "Prof Nazrul new Buet VC"। *The Daily Star*। আগস্ট ৩০, ২০১০। সংগ্রহের তারিখ জুলাই ৩, ২০১৬।
3. ↑  "Faculty & It's People"। buet.ac.bd। অক্টোবর ২০, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ৩, ২০১৬।
4. ↑  Nizamuddin Ahmed (জুলাই ১৫, ২০১২)। "Inconsistency, thy name is BUET"। *The Daily Star*। সংগ্রহের তারিখ জুলাই ৪, ২০১৬।
5. ↑  Tawfique Ali (মার্চ ১৬, ২০১১)। "Uproar over appointment"। *The Daily Star*। সংগ্রহের তারিখ জুলাই ৪, ২০১৬।
6. ↑  "Teachers seek govt intervention"। *The Daily Star*। আগস্ট ৩০, ২০১২। সংগ্রহের তারিখ জুলাই ৪, ২০১৬।
7. ↑  Palash Rahman (এপ্রিল ১৮, ২০১২)। "Buet students bear the brunt"। *The Daily Star*। সংগ্রহের তারিখ জুলাই ৪, ২০১৬।
8. ↑  "BUET students burnt effigies of the VC and Pro-VC"। *The Daily Star*। সেপ্টেম্বর ৩, ২০১২। সংগ্রহের তারিখ জুলাই ৪, ২০১৬।
9. ↑  "Buet pro-VC finally removed"। *The Daily Star*। সেপ্টেম্বর ১০, ২০১২। সংগ্রহের তারিখ জুলাই ৪, ২০১৬।
ত্রিপুরার আটটি জেলা
উনকোটি পাহাড়
**ঊনকোটি জেলা** (ইংরেজি: Unakoti district) হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। কৈলাশহর হচ্ছে এই জেলার সদরদপ্তর। এই জেলা পূর্বে উত্তর ত্রিপুরা জেলার অংশ ছিল।

ঊনকোটি এ জেলার একটি দর্শনীয় স্থান।
ঊনকোটি হচ্ছে একটি তীর্থক্ষেত্র। চারদিকে রয়েছে পাহাড় আর ঝরনা। প্রকৃতি যেন নিজ হাতে সাজিয়ে দিয়েছে জায়গাটিকে। ঊনকোটি মানে এক কোটির চেয়ে এক কম। কথিত আছে হাজার বছর আগে শিবের ভক্তরা এসে পাথুরে পাহাড়ের গায়ে বিভিন্ন দেবতার মূর্তি খোদাই করে রেখে গেছেন। সেই খোদাই করা মূর্তির সংখ্যা ছিল এক কোটির চেয়ে একটি কম। অর্থাৎ ঊনকোটিটি। সেই থেকে জায়গাটির নাম হয় ঊনকোটি। প্রতি বছর অশোকাষ্টমীর সময় এখানে তীর্থযাত্রীরা দূর দূর দেশ থেকে তীর্থভ্রমণ করতে আসেন।

ভূগোল
-----

ভাষা
----

ঊনকোটি জেলার প্রধান ভাষা হল বাংলা। এছাড়া আঞ্চলিক ভাষা হিসেবে সিলেটি ভাষা কথিত হয়ে থাকে।

বিভাগসমূহ
---------

উদ্ভিদ ও প্রাণী
---------------

তথ্যসূত্র
---------

1. ↑  "Four new districts, six subdivisions for Tripura"। CNN-IBN। ২৬ অক্টোবর ২০১১। সংগ্রহের তারিখ ১০ এপ্রিল ২০১২। [*স্থায়ীভাবে অকার্যকর সংযোগ*]

বহিঃসংযোগ
---------
**একতার মিউজিক** (একতারা বাদ্যযন্ত্রের একটি উল্লেখ) হচ্ছে একটি বাংলাদেশী রেকর্ড লেবেল যা ঢাকায় অবস্থিত। ২০০২ সালে ফয়সাল সিদ্দিকি বগী, শেখ মনিরুল আলম টিপু, এবং অন্যরা লেবেলটি প্রতিষ্ঠা করেন। একতার পাইরেসির বিরুদ্ধে দাঁড়ানোর জন্যও উল্লেখযোগ্য ছিল। এটি বাংলাদেশের সবচেয়ে জনপ্রিয় রেকর্ড লেবেলের মধ্যে এক, যা লোকসঙ্গীত পুনরায় স্মরণে বিশেষজ্ঞ।

ইতিহাস
------

বাংলাদেশে বাঙালি লোকসঙ্গীত পুনরায় স্মরণ এবং জনপ্রিয় করার জন্য ২০০২ সালে একতারের প্রতিষ্ঠা হয়। এটি বাংলা ব্যান্ড এবং গায়ক পথিক নবী সহ শিল্পীদের অ্যালবামের সিডি বিক্রি করে এর যাত্রা শুরু করে, যেগুলো সফল ছিল। পরে এর সফল বাড়ে, এবং এটি বাংলাদেশের সবচেয়ে জনপ্রিয় রেকর্ড লেবেলের মধ্যে এক হয়ে উঠে। প্রবাসী বাংলাদেশীদের মধ্যেও একতারের গানগুলো জনপ্রিয় হয়ে উঠে। বাংলাদেশি শিল্পীদের রয়্যালটি দেওয়ার ক্ষেত্রেও একতার পথপ্রদর্শক হয়ে উঠেছে, এবং দেশে সঙ্গীতশিল্পীর উত্থানে সাহায্য করে। লেবেলটি পরে পাইরেসি লড়াই করার ঘোষণা করে, আমাদের গান ডট কম নামের একটি বিখ্যাত মিউজিক পোর্টালের সাথে একটি চুক্তি সই করে। শুধু সেই পোর্টালের কাছে ইন্টারনেটের মাধ্যমে একতার লেবেলে প্রযোজিত গানগুলো বিতরণ করার স্বত্ব থাকবে। সাউন্ড মেশিন লিমিটেডও লেবেলটির সাথে চুক্তি সই করে, সব তিনটি কোম্পানির কপিরাইট রক্ষা করা এবং সারা বিশ্বে বাংলাদেশী সঙ্গীত বিতরণ করার জন্য একটি লক্ষ্য সহ।

শিল্পীসমূহ
----------

অনেকগুলো শিল্পী এবং ব্যান্ড যারা একতার লেবেলে অ্যালবাম মুক্তি করেছে সেগুলোর মধ্যে রয়েছে বাংলা, পথিক নবী, হাবিব ওয়াহিদ, শায়ান চৌধুরী অর্ণব, রেনেসাঁ, সাহানা, হায়দার হোসেন, সন্দীপন, আজব, পান্থ কানাই, আলিফ, গৌরব, কৃষ্ণকলি, লিমন, মুন, ঋকি, এবং শাহজাহান মুন্সি।

আরও দেখুন
---------

* বাংলাদেশী রেকর্ড লেবেলের তালিকা

তথ্যসূত্র
---------

1. 1 2 3 4  তানিম, ফয়জুল খান (৭ অক্টোবর ২০০৫)। "Ektaar Music: A Bangla Folk Revivalist Label"। *স্টার উইকেন্ড* (ইংরেজি ভাষায়)। দ্য ডেইলি স্টার। ১৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২২।
2. 1 2 3  আহমেদ, হানা শামস (১৬ ফেব্রুয়ারি ২০০৭)। "Breaking the Musical Status Quo"। *স্টার উইকেন্ড* (ইংরেজি ভাষায়)। দ্য ডেইলি স্টার। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২২।
3. ↑  করিম, এলিটা (১১ মে ২০০৭)। "Cheating the Musicians"। *দ্য ডেইলি স্টার*। সংগ্রহের তারিখ ১৬ অক্টোবর ২০২২।
4. ↑  "লয় রেকর্ডসের উদ্বোধনীতে যমুনা ফিউচার পার্কে কনসার্ট"। *যুগান্তর*। ১১ ডিসেম্বর ২০২১। সংগ্রহের তারিখ ১৬ অক্টোবর ২০২২।

| * দে
* স
বাংলাদেশের রেকর্ড লেবেলসমূহ |
| --- |
| 
* অনুপম রেকর্ডিং মিডিয়া
* অমি বনি কথাচিত্র
* ঈগল মিউজিক
* একতার মিউজিক
* কৃতাঞ্জলী চলচ্চিত্র
* জাজ মাল্টিমিডিয়া
* জি-সিরিজ
* বঙ্গ বিডি
* লেজার ভিশন
* সঙ্গীতা মিউজিক
* সাউন্ডটেক
* সিএমভি মিউজিক
* সিডি চয়েজ
* সিডি ভিশন

 |
**এসিক্লোফেনাক** একটি ডাইক্লোফেনাকজাতীয় নন-স্টেরয়ডাল অ্যান্টি-ইনফ্ল্যামাটরি ওষুধ (এনএসএআইডি), যা অস্টিওআর্থারাইটিস, রিউমাটয়েড আর্থথ্রিটিস এবং অ্যানাইলাইজিং স্পন্ডাইলাইটিসের মত বেদনাদায়ক অবস্থার লোকেদের জন্য নির্ধারিত হয় ।

এটি ১৯৮৩ সালে পেটেন্ট করা হয়েছিল এবং ১৯৯২ সালে চিকিৎসা ব্যবহারের জন্য অনুমোদিত হয়েছিল।

সাইক্লো-অক্সিজেনজেস এনজাইমগুলির প্রভাবকে ব্লক করে কাজ করে যা আঘাত বা ক্ষতিতে রাসায়নিক প্রোস্ট্যাগল্যান্ডিন তৈরি করে। যার ফলে পাইন , ব্যথা ফুসকুড়ি এবং প্রদাহ বা ব্যথা সহজ করে এবং প্রদাহ হ্রাস করে। এই ড্রাগ ট্যাবলেট ফর্ম পাওয়া যায় এবং মৌখিকভাবে নেওয়া হয়।

এসিক্লোফেনাক এর পাশাপাশি পার্শ্ব প্রতিক্রিয়া রয়েছে যেমন- ডায়রিয়া , পেট ব্যথা, বমি বমি ভাব, কোষ্ঠকাঠিন্য, উল্টানো ত্বক ইত্যাদি । যদি পার্শ্বপ্রতিক্রিয়া গুরুতর বা স্থায়ী হয় তবে আপনার ডাক্তারের সাথে পরামর্শ করার পরামর্শ দেওয়া হয়।

সতর্কতা
-------

আপনার এসিক্লোফেনাক গ্রহণ করা উচিত নয় যদি আপনি এসিক্লোফেনাক বা অন্যান্য অ্যান্টি-ইনফ্যামম্যাটারী ব্যথা হত্যাকারীদের অ্যালার্জিক থাকে।
এই ঔষধটি গর্ভাবস্থায় বা বুকের দুধ খাওয়ানোর সময় মায়েদের দেওয়া উচিত নয় । শিশুদের জন্য সুপারিশ করা হয় না। 
আপনার পেটে বা গ্রহণী সংক্রান্ত রক্তপাত এর সাথে কখনও কোনো সমস্যা হতে পারে। যেমন- আলসার, হৃদরোগ বা দুর্বল কিডনি বা লিভার ফাংশন সমস্যা থাকলে । গর্ভবতী হলে বা শিশুকে বুকের দুধ খাওয়াল । আপনার উচ্চ রক্তচাপ বা রক্ত ​​জমাটবদ্ধ সমস্যা রয়েছে ইত্যাদি । এই ঔষধের সাথে অ্যালকোহল খাওয়া উচিত নয় । এসিক্লোফেনাক লিথিয়াম, ডিজিক্সিন, কর্টিকোস্টেরয়েড এবং অ্যান্টিহাইপারটেনসিভস এবং কিছু রোগ যেমন হাঁপানি, গ্যাস্ট্রো-অন্ত্রের বিষাক্ততা সহ অন্যান্য কিছু ওষুধের সাথে যোগাযোগ করে ।

মাত্রা
------

এসিক্লোফেনাক এর জন্য স্বাভাবিক মাত্রা প্রতিদিন ১০০ মিগ্রা দুইবার গ্রহণ করা হয়, বিশেষ করে সকালে ও সন্ধ্যায়। এটা খাদ্য খাবার আগে বা খাদ্য খাওয়ার পরে নেওয়া যেতে পারে। জল পর্যাপ্ত পরিমাণে পান করা , অচেতনতা এবং পেটে জ্বলজ্বলে সম্ভাবনাগুলি কমিয়ে দেয় । ডাক্তারের প্রেসক্রিপশন অনুসারে সময়কাল এবং পরিমাণে ঔষধটি অনুসরণ করা উচিত। এখানে বর্ণিত তথ্যগুলি এই ওষুধের সল্ট বা উপাদানগুলির উপর ভিত্তি করে লেখা হয়েছে। এই ওষুধের ব্যবহার এবং প্রভাব কোন একজন রোগীর শারীরিক অবস্থা অনুযায়ী পৃথক হতে পারে। তাই এটি পরামর্শ‌ দেওয়া হয় যে, এই ওষুধ ব্যবহার করার আগে আপনি আপনার রিউমাটোলজিস্ট এর কাছ থেকে পরামর্শ নেয়া উচিত।

তথ্যসূত্র
---------

1. ↑  "Aceclofenac international"। *Drugs.com*। ২ নভেম্বর ২০২০। সংগ্রহের তারিখ ৪ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Clanza CR- aceclofenac tablet, film coated"। *DailyMed*। ২ নভেম্বর ২০১১। সংগ্রহের তারিখ ৪ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
4. ↑  Fischer J, Ganellin CR (২০০৬)। *Analogue-based Drug Discovery* (ইংরেজি ভাষায়)। John Wiley & Sons। পৃষ্ঠা 517। আইএসবিএন 9783527607495। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* "এসিক্লোফেনাক"। *ড্রাগ ইনফরমেশন পোর্টাল*। ইউএস ন্যাশনাল লাইব্রেরি অফ মেডিসিন। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

  

প্রবেশদ্বার: চিকিৎসাবিদ্যা
**ঊর্ধ্বতন বাছাই বোর্ড** (ইংরেজি: Superior Selection Board; সংক্ষেপে: **এস.এস.বি**) বাংলাদেশ সরকারের জনপ্রশাসন মন্ত্রণালয়ের অধিভুক্ত একটি প্রশাসনিক বোর্ড। ১৯৭২ সালে বোর্ডটি প্রতিষ্ঠিত হয়। সরকারি কর্মকর্তাদের পদোন্নতি সংক্রান্ত সুপারিশ করা এ বোর্ডের প্রধান কাজ।

কার্যাবলী
---------

ঊর্ধ্বতন বাছাই বোর্ড সরকারি বিভিন্ন মন্ত্রণালয়, বিভাগ, অধিদপ্তর ও স্বায়ত্তশাসিত সংস্থার কর্মকর্তাদের চাকরির ইতিহাস বিবেচনা করে তাদের পদোন্নতি এবং বেতন স্কেলের সুপারিশ করে থাকে। যেমন: বিভিন্ন সার্ভিস ক্যাডার ও নন-ক্যাডার কর্মকর্তা এবং বিভিন্ন সরকারি স্বায়ত্তশাসিত সংস্থার কর্মকর্তাদের বেতনের গ্রেড নির্ধারণ করা এই বোর্ডের কাজ। এর পাশাপাশি ২০০২ সালের পদোন্নতি নীতিমালা অনুসারে উপ-সচিব বা তার চেয়ে উপরের পদে পদায়নের ক্ষমতাও এই বোর্ডের উপর ন্যস্ত। এছাড়া, বোর্ডটি নিয়োগ সংক্রান্ত কিছু দায়িত্বও পালন করে থাকে। যেমন: স্বশাসিত কিছু সরকারি প্রতিষ্ঠানের ব্যবস্থাপনা প্রধান ও ব্যবস্থাপনা বোর্ডের পরিচালক এবং বিভিন্ন সরকারি বিভাগ ও অধিদপ্তরের নির্বাহী প্রধানকে এই বোর্ডই নিয়োগ দিয়ে থাকে। আর, এসকল কর্মকর্তাদেরকে টাইমস্কেল দেওয়ার জন্য সুপারিশ করা এ বোর্ডের অন্যতম দায়িত্ব।

ইতিহাস
------

১৯৭২ সালে তৎকালীন সরকার কর্মকর্তাদের পদোন্নতি দেওয়ার ব্যাপারে যাচাই-বাছাই করে সুপারিশ দেওয়ার জন্য তৎকালীন সংস্থাপন মন্ত্রণালয়ে (বর্তমান জনপ্রশাসন মন্ত্রণালয়) ঊর্ধ্বতন বাছাই বোর্ড গঠন করে। এ বোর্ডের চেয়ারম্যান করা হয় মন্ত্রী পরিষদ সচিবকে। আর, আইন মন্ত্রণালয়, স্বরাষ্ট্র মন্ত্রণালয়, সংস্থাপন মন্ত্রণালয় ও অর্থ মন্ত্রণালয়ের সচিবদেরকে বোর্ডের সদস্য করা হয়। এর পাশাপাশি যে মন্ত্রণালয় বা বিভাগে পদোন্নতির সিদ্ধান্ত নেওয়া হবে সেই মন্ত্রণালয় বা বিভাগের সচিবকেও সংশ্লিষ্ট সভাগুলোতে আমন্ত্রণ জানানোর বিধান রাখা হয়। এ কমিটির সুপারিশ বিবেচনা করার জন্য পরবর্তীতে অভিজ্ঞ মন্ত্রীদের নিয়ে *পদোন্নতি ও নিয়োগ সংক্রান্ত কাউন্সিল কমিটি* গঠন করা হয়।

### পুনর্গঠন

বোর্ডটি গঠনের পর থেকে বিভিন্ন সময়ে এর গঠন কাঠামোতে ব্যাপক পরির্বতন আনা হয়। এর মধ্যে ১৯৯১ সালে সবচেয়ে বড় পরিবর্তন আসে। সে বছর মহা হিসাবনিরীক্ষক ও নিয়ন্ত্রক, মুখ্য অর্থসচিব এবং পেশাজীবী হিসেবে অভিজ্ঞ ২ জন অতিরিক্ত সচিবকে বোর্ডের সদস্য হিসেবে অন্তর্ভুক্ত করা হয়। একই বছরের নভেম্বরে প্রধানমন্ত্রীর মুখ্য সচিব বোর্ডটির সদস্য পদ লাভ করেন। আর, সংস্থাপন মন্ত্রণালয়ের সচিবকে বোর্ডে সদস্য-সচিবের দায়িত্ব প্রদান করা হয়।

তারপর, ৯০-এর দশকের শেষের দিকে উচ্চ আদালত *পদোন্নতি ও নিয়োগ সংক্রান্ত কাউন্সিল কমিটি* বিলুপ্ত করতে নির্দেশ দেয়। ফলে এ কমিটির সুপারিশ পুনর্মূল্যায়নের ক্ষমতা প্রধানমন্ত্রীর হাতে ন্যস্ত হয়।

আরো দেখুন
---------

* বাংলাদেশ সরকার
* বাংলাদেশের মন্ত্রিসভা

তথ্যসূত্র
---------

1. 1 2 3  "ঊর্ধ্বতন বাছাই বোর্ড - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-২৬।
2. ↑  "Government Rules and Regulations"। *www.rhd.gov.bd*। ২০২০-০৫-০৬ তারিখে মূল থেকে আর্কাইভ করা। সংগ্রহের তারিখ ২০২০-০৪-২৬।
3. ↑  "193 promoted as jt secy"। *New Age | The Most Popular Outspoken English Daily in Bangladesh* (ইংরেজি ভাষায়)। সংগ্রহের তারিখ ২০২০-০৪-২৬।
4. ↑  Basu, Rumki; Rahman, M. Shamsur (২০১৬-১১-০৩)। *Governance in South Asia* (ইংরেজি ভাষায়)। Taylor & Francis। আইএসবিএন 978-1-315-39425-1।
5. ↑  বাংলাদেশ গ্যাজেট (পিডিএফ)[*স্থায়ীভাবে অকার্যকর সংযোগ*]
6. ↑  "প্রত্নতত্ত্ব অধিদপ্তর, খুলনা বিভাগ"। *archaeology.khulnadiv.gov.bd* (ইংরেজি ভাষায়)। ২০২০-০২-১৪ তারিখে মূল থেকে আর্কাইভ করা। সংগ্রহের তারিখ ২০২০-০৪-২৬।
এসসিআর-৬৫৮ রাডার
টেমপ্লেট:Infobox radar 

**এসসিআর-৬৫৮ রাডার** হল একটি রেডিও ডিরেকশন ফাইন্ডিং সেট  যা ১৯৪৪ সালে ইউএস আর্মি দ্বারা প্রবর্তিত হয়েছিল,  এসসিআর-২৬৮ রাডারের সাথে একত্রে তৈরি করা হয়েছিল। এর আগে ছিল এসসিআর-২৫৮। এর প্রাথমিক উদ্দেশ্য ছিল আবহাওয়ার বেলুন ট্র্যাক করা। এর আগে শুধুমাত্র থিওডোলাইট দিয়ে আবহাওয়ার বেলুন ট্র্যাক করা সম্ভব ছিল, যার ফলে খারাপ আবহাওয়ায় চাক্ষুষ ট্র্যাকিংয়ে অসুবিধা হয়। সেটটি বহনযোগ্য এবং বেন হুর ট্রেলারে বহন করার জন্য যথেষ্ট ছোট।

চালু থাকার ‍উদাহরণ
------------------

ডেটন ওহিওর এয়ার ফোর্স মিউজিয়ামে একটি চালু।

আরো দেখুন
---------

* সিগন্যাল কর্পস রেডিও
* রেডিওসোন্ড

মন্তব্য
-------

* টিএম ১১-১১৫৮
* টিএম ১১-২৪০৯ মোবাইল মেটিওরোলজিক্যাল স্টেশন
* এয়ার ডিফেন্স আর্টিলারি জার্নাল মার্চ-এপ্রিল ১৯৪৯

তথ্যসূত্র
---------

1. ↑  *The Roswell report : fact versus fiction in the New Mexico desert.*। DIANE Publishing। ১৯৯৫। পৃষ্ঠা 5–। আইএসবিএন 978-1-4289-9492-8।
2. ↑  *Bulletin of the American Meteorological Society*। American Meteorological Society। ১৯৫৮। পৃষ্ঠা 402–।
3. ↑  "National Museum of the USAF - Photos"। *www.nationalmuseum.af.mil*। ২০১২-১০-১১ তারিখে মূল থেকে আর্কাইভ করা।

বহিঃসংযোগ
---------

* 
* SCR এবং BC তালিকা
* চমৎকার ছবি।
*
**এসেন** (জার্মান উচ্চারণ: [ˈʔɛsən]) জার্মানির নর্থ রিনে-ভেস্টফালিয়া রাজ্যের রুর অঞ্চলের একটি শহর। শহরটি রুর নদীর তীরে অবস্থিত। জনসংখ্যা প্রায় ৬৫৭০০০। এটি জার্মানির ৯ম বৃহত্তম শহর। ২০১০ সালে এসেনকে ইউরোপীয়ান ক্যাপিটাল কালচার হিসেবে অভিহিত করা হয়।

৮৪৫ সালের দিকে এসেন শহরটি প্রতিষ্ঠিত হয়। সেসময় এই অঞ্চলের প্রধান অধিবাসী ছিল ক্রুপ রাজবংশ। ১৯৭০ সাল পর্যন্ত এসেন জার্মানির প্রধান কয়লা এবং স্টিল উৎপাদনের কেন্দ্র ছিল। ফলে দেশের বিভিন্ন জায়গা থেকে শ্রমিক আসতো কাজ করতে। ১৯২৯ থেকে ১৯৮৮ পর্যন্ত এসেন ছিল জার্মানির ৫ম বৃহত্তম শহর। তখন এসেন-এর জনসংখ্যা ছিল প্রায় ৭৩০০০০। তখন থেকে এসেন দ্রুত জার্মানির একটি শিল্পনগরী হিসেবে গড়ে উঠতে থাকে। জার্মানির ১০০টি বৃহৎ কর্পোরেশনের মধ্যে ১৩টিউ এসেন-এ অবস্থিত। এছাড়া আঞ্চলিক বিভিন্ন প্রতিষ্ঠানের সদর দপ্ত্র এই শহরে রয়েছে।

২০০৩ সালে ইউনিভার্সিটি অফ এসেন এবং পার্শ্ববর্তি শহর ডুইসবুর্গের ইউনিভিয়ার্সিটি একত্রীত করে ইউনিভার্সিটি অফ ডুইসউবুর্গ-এসেন গঠন করা হয়।

ভূগোল
-----

এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার।

শিল্প ও অবকাঠামো
----------------

এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।

তথ্যসূত্র
---------

1. ↑   "Amtliche Bevölkerungszahlen"। *Landesbetrieb Information und Technik NRW* (German ভাষায়)। ৪ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **এসেন** সংক্রান্ত মিডিয়া রয়েছে।

উইকিভ্রমণে ***এসেন*** সম্পর্কিত ভ্রমণ নির্দেশিকা রয়েছে।

* Official city website  ওয়েব্যাক মেশিনে আর্কাইভকৃত ২১ ডিসেম্বর ১৯৯৬ তারিখে
* Essen, 2010 European Capital of Culture Guide
* Essen City Panoramas – Panoramic Views and virtual Tours
* Pictures from Kettwig
* World Cities Images. Germany. Essen
* Memorials in Essen at sites-of-memory.de
* ConRuhr – Academic Liaison Office for Universities of Duisburg-Essen, Dortmund, Bochum  ওয়েব্যাক মেশিনে আর্কাইভকৃত ২৭ জুন ২০১১ তারিখে
* List of Hotels in Essen (English)
**এসেনসিয়াল ড্রাগস কোম্পানি লিমিটেড** বা সংক্ষেপে **ইডিসিএল** বাংলাদেশের একটি রাষ্ট্র মালিকানাধীন ফার্মাসিউটিকাল কোম্পানি। এটি বাংলাদেশের রাজধানী ঢাকায় অবস্থিত। স্থানীয় ভাবে ঔষধ উৎপাদনের জন্য দেশে একটি উন্নত ওষুধ শিল্প স্থাপনের প্রধান উদ্দেশ্যে এ কোম্পানিটি প্রতিষ্ঠিত হয়। এটি স্বাস্থ্য ও পরিবার কল্যাণ মন্ত্রণালয়ের অধীনে নিয়ন্ত্রিত হয়। হিসাবমতে, সরকারী এই ঔষধ কোম্পানী বাংলাদেশকে একটি শক্তিশালী অবস্থানে রয়েছে।

ইতিহাস
------

এসেনসিয়াল ড্রাগস কোম্পানি লিমিটেড কোম্পানিটি ১৯৬২ সালে তৎকালীন পাকিস্তান সরকারের অধীনে সরকারী ফার্মাসিউটিকাল গবেষণাগার হিসেবে প্রতিষ্ঠিত হয়। ১৯৭৯ সালে এটিকে ফার্মাসিউটিক্যালস উৎপাদন ইউনিট নামে নামকরণ করা হয়।

এসেনসিয়াল ড্রাগস কোম্পানি লিমিটেড ১৯৮৩ সালে প্রতিষ্ঠা করা হয়, এবং কোম্পানি আইনের অধীনে এটি একটি পাবলিক লিমিটেড কোম্পানি হিসেবে নিবন্ধিত হয়। এর খুলনা এসেনসিয়াল ল্যাটেক্স প্লান্ট নামে একটি প্রতিষ্ঠান আছে, যারা ল্যাটেক্স কনডম উৎপাদন করে থাকে। প্রাথমিকভাবে কোম্পানিটি সরকারের ক্রয় এবং বণ্টন সংস্থা হিসেবে কার করত, এবং অর্থ সঞ্চয় করার জন্য কোম্পানিটি চিকিৎসা পণ্য উৎপাদন শুরু করে। ২০১৬ সালের বন্যার পরে সরকার কোম্পানিটিকে পানি বিশুদ্ধ করার বড়ি উৎপাদন শুরু করতে বলে।

জাপানি অর্থায়নের মাধ্যমে ১৯৮৫ সালে বগুড়াতে এসেনসিয়াল ড্রাগস কোম্পানী লিমিটেড নামে আরো একটি প্লান্ট চালু হয়। যা বিভিন্ন সরকারি হাসপাতাল, সিভিল র্সাজন অফিস, সরকারী স্বাস্থ্য প্রতিষ্ঠান, উত্তর ও দক্ষিণ জেলা সমুহে বিভিন্ন প্রাকার প্রয়োজনীয় ওষুধ সরবরাহ করে আসছে। সেফালস্পিন প্রকল্প- এটি বগুড়ার অন্য ইউনটি যাহা সাম্প্রতিক সময়ে বাণজ্যিকি উৎপাদনে গেছে, যেখান থেকে প্রতি ঘণ্টায় প্রায় ১৮০০ ভায়েল ওষুধ উৎপাদন করা সম্ভব।

মুলধন
-----

বর্তমানে কোম্পানীর অনুমোদিত মুলধন ২০০.০০ কোটি টাকা এবং পরিশোধিত মূলধন ১০০.৯২ কোটি টাকা। বর্তমানে এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জের অন্তর্ভুক্ত, এবং এর প্রতি শেয়ারের মূল্য ১০/= টাকা।

কোম্পানির আর্থিক বছর ২০১৩-১৪ সালের হিসেবমতে, ঐসময়ে প্রায় ৪২৬.০০ কোটি টাকার বিভিন্ন ঔষধ ও গর্ভনিরোধক পণ্য উৎপাদন করা হয়েছে। এবং বর্তমানে এর জনবল আনুমানিক ২৬০০ জন।

তথ্যসূত্র
---------

1. ↑  "Essential Drugs Company Ltd's human chain"। *The Daily Sun* (ইংরেজি ভাষায়)। ১৯ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৭।
2. 1 2  "Essential Drugs Company Limited - EDCL"। *edcl.gov.bd*। সংগ্রহের তারিখ ১৮ এপ্রিল ২০১৭।
3. ↑  "'Mayor Miru is a fake freedom fighter'"। *Dhaka Tribune*। ১১ ফেব্রুয়ারি ২০১৭। সংগ্রহের তারিখ ১৮ এপ্রিল ২০১৭।
4. ↑  "Bangladesh's health sector growth 'striking'"। *bdnews24.com*। সংগ্রহের তারিখ ১৮ এপ্রিল ২০১৭।
5. ↑  "Pharmaceutical sector enjoys double-digit growth since 2009"। *The worldfolio* (ইংরেজি ভাষায়)। ১৮ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৭।
6. ↑  "60 dead in Bangladesh flooding, water-borne diseases spread as waters start receding"। *bdnews24.com*। সংগ্রহের তারিখ ১৮ এপ্রিল ২০১৭।
ঋগ্বেদের প্রত্যেক মন্ত্রকে **ঋক্** (সংস্কৃত: ऋच्, আইএএসটি: **Ṛca**) বলা হয়।

ব্যুৎপত্তি
----------

ঋক্ শব্দের ব্যুৎপত্তিগত অর্থ প্রশংসা করা। ঋক্-এর অন্যান্য অর্থ হল জাঁকজমক, উপাসনা বা স্তোত্র। ঋক্ শ্রুতি নামে স্বর্গীয় শব্দের মৌখিক রচনাকেও উল্লেখ করতে পারে; গায়ত্রী মন্ত্রটিও একটি ঋক্।

সাহিত্য
-------

### ঋগ্বেদ

ঋগ্বেদে, ঋক্ বলতে স্বতন্ত্র শ্লোকগুলিকে বোঝায়, যা সূক্তে সংগৃহীত হয়, স্তোত্র হিসাবে অনুবাদ করা হয়। ঋগ্বেদে সূক্তগুলিকে ১০টি মণ্ডলে একত্রিত করা হয়েছে। উদাহরণস্বরূপ, বিখ্যাত পুরুষ সূক্তে ১৬টি ঋক্ রয়েছে। এটি ঋগ্বেদের দশম মণ্ডলের ৯০তম সূক্ত। ঋগ্বেদে প্রায় ১০,৬০০টি রিচ রয়েছে, যা ১৯১টি সূক্তে বিন্যস্ত। অন্য তিনটি বেদ একই ধরনের পরিভাষা ব্যবহার করে।

ঋকগুলোর মধ্যে একটি ঊষা (ভোর) দেবীর প্রশংসায় রচিত:

> 
> *দীপ্তিময় ভোর গৌরবের জন্য জেগে উঠেছে, তাদের শুভ্রতায়*
> *জলের তরঙ্গে সমারোহ।*
> *তিনি পথ সহজ করে তোলে, ভ্রমণের জন্য ন্যায্য, এবং সমৃদ্ধ, দেখিয়েছেন*
> *নিজেকে সৌম্য ও বন্ধুত্বপূর্ণ*
> 
> 
> — *ঋগ্বেদ*

রাত্রি (রাত) দেবীর প্রশংসায় রচিত আরেকটি ঋক্:

> 
> *তিনি যিনি অন্ধকার সৃষ্টি করে; শীঘ্রই অগ্রসর*
> *তিনি তাঁর বোনকে সকালে আহ্বান করে ফেরার জন্য,*
> *এবং তারপর প্রতিটি অন্ধকার অদৃশ্য হয়ে যায়।*
> *দয়াময় দেবী, তোমার দাসদের প্রতি অনুগ্রহশীল হও*
> *যে তোমার আগমনে তৎক্ষণাৎ বিশ্রাম চায়,*
> *পাখিদের মতো যারা রাতের বেলা গাছে বাসা বাঁধে*
> 
> 
> — *ঋগ্বেদ*

তথ্যসূত্র
---------

1. ↑  *A Sanskrit English Dictionary: Etymologically and Philologically Arranged with Special Reference to Cognate Indo-European Languages*; by M. Monier-Williams; 2005 Deluxe ed.
2. ↑  Vasu, Srisa Chandra। *The Upanishads* (ইংরেজি ভাষায়)। Cosmo Publications। পৃষ্ঠা 6। আইএসবিএন 978-81-307-0511-8।
3. ↑  *Indian History* (ইংরেজি ভাষায়)। Allied Publishers। পৃষ্ঠা A–116। আইএসবিএন 978-81-8424-568-4।
4. 1 2  Mishra, Ashok (২০১৯-০৮-০৩)। *Hinduism - Ritual, Reason and Beyond* (ইংরেজি ভাষায়)। StoryMirror Infotech Pvt Ltd। পৃষ্ঠা 62। আইএসবিএন 978-93-88698-13-9।
**এনজিসি ৮** হল পেগাগাস তারামণ্ডলের কে৬আই ও জি৪ বর্ণালী ধাচের[] এবং পরস্পরের সাথে সম্পূর্ণ সম্পর্কহীন দুটি তারা নিয়ে গঠিত একটি ক্ষুদ্র তারকাগুচ্ছ যা সেপ্টেম্বর ১৮৬৫ সালে রাশিয়ান জ্যোতির্বিদ অটো উইলহেলম ভন স্ট্রুভ আবিষ্কার করেছিলেন। এটি এনজিসি ৯ থেকে প্রায় ২.৭ চাপ-মিনিট দূরত্বে অবস্থিত।

তারা দুটি একে অপরের সাথে একেবারেই সম্পর্ক বিহীন। সাদাটে ম্লান তারাটি (**2MASS J00084563+2350186**) ১০৪০০+৪৪০০  
−২৪০০ আলোক বর্ষ দূরত্বে অবস্থিত।[] এবং হলুদাভ উজ্জ্বল তারাটি (**2MASS J00084521+2350184**) ২,১৫,০০০ আলোক বর্ষ দূরত্বে অবস্থিত।[] দুটি তারাই আকাশ গঙ্গা ছায়াপথের চাকতির বাইরে অবস্থান করছে। সবচেয়ে কাছেরটি ১০০০ আলোক বর্ষ পুরু চাকতির ৬৪০০±২১০০ আলোক বর্ষ দক্ষিণে এবং দূরের তারাটিও চাকতি দক্ষিণ প্রান্ত থেকে শুধু ১৩০,০০০ আলোকবর্ষ দূরেই নয় এটি গ্যালাকটিক কোর (ছায়াপথের কেন্দ্র) থেকে কমপক্ষে রয়েছে থেকে ২,২০,০০০ আলোক-বর্ষ বাইরেও অবস্থিত।

ইতিহাস
------

আরো দেখুন
---------

তথ্যসূত্র
---------

1. 1 2 3 4  "NASA/IPAC Extragalactic Database"। *Results for NGC 0008*।
2. ↑  Steinicke, Wolfgang (২০১০)। *Observing and Cataloguing Nebulae and Star Clusters*। Cambridge University Press। পৃষ্ঠা 283। আইএসবিএন 9780521192675।
3. ↑  "NASA/IPAC Extragalactic Database"। *Notes for object NGC 0008*। সংগ্রহের তারিখ ২০১০-০৫-০৯।
4. ↑  SIMBAD। "Results for 2MASS J00084563+2350186"। SIMBAD, Centre de Données Astronomiques de Strasbourg। সংগ্রহের তারিখ অক্টোবর ৩, ২০২০।
5. ↑  SIMBAD। "Results for 2MASS J00084521+2350184"। SIMBAD, Centre de Données Astronomiques de Strasbourg। সংগ্রহের তারিখ অক্টোবর ৩, ২০২০।
**এসো আলবেন** একজন ভারতীয় ট্র্যাক সাইক্লিস্ট। ভারতীয় মূলভূখন্ড থেকে ১৪০০ কিলোমিটার দূরে ভারত মহাসাগরের আন্দামান ও নিকোবর দ্বীপপুঞ্জে তার জন্ম। তার বাবা আলবান ডিডুস ফায়ার ডিপার্টমেন্টের একজন কর্মচারী এবং সক্রিয় সাইক্লিস্ট ছিলেন। এসোর মা লিলি কল্অবান ছিলেন একজন কাবাডি খেলোয়াড় যিনি ১৯৮৪-র জাতীয় পর্যায়ের প্রতিযোগিতায় অংশগ্রহণ করেন। তারই উতসাহে এসো স্টেট স্পোর্টস কাউন্সিল নেতাজি স্টেডিয়াম-এ খেলাধূলার জন্যে যুক্ত হন।

তিনিই প্রথম ভারতীয় যিনি সুইজারল্যান্ডের আইগ্লে অনুষ্ঠিত ২০১৮ ইউসিয়াই জুনিয়র ট্র্যাক সাইক্লিং বিশ্ব চ্যাম্পিয়নশিপে কেইরিন ইভেন্ট রৌপ্য পদক জয় করেন। সেই বছরেই তিনি টিম স্প্রিন্ট, কেইরিন এবং ২০০মিটার টাইম ট্রায়াল ইভেন্টে মালয়েশিয়ার নিলাই-তে অনুষ্ঠিত জুনিয়র এশিয়ান ট্র্যাক সাইক্লিং চ্যাম্পিয়নশিপে তিনটি স্বর্ণ-পদক জয় করেন। ২০১৯ সালে ইন্দোনেশিয়ার জাকার্তায় অনুষ্ঠিত জুনিয়র এশিয়ান ট্র্যাক সাইক্লিং চ্যাম্পিয়নশিপে এসো স্প্রিন্ট, টিম স্প্রিন্ট এবং কেইরিন-এ তিনটি স্বর্ণ পদক জয় করেন। একই বছর এসো তার সতীর্থ রোনালদো সিং লাইটনজ্যাম এবং রজিত সিং ইয়াংলেম এর সাথে জার্মানির ফ্রানকফুর্টে আয়োজিত ২০১৯ ইউসিয়াই জুনিয়র ট্র্যাক সাইক্লিং বিশ্ব চ্যাম্পিয়নশিপে এ টিম স্প্রিন্ট ইভেন্টে স্বর্ণ পদক জয় করেন। একই চ্যাম্পিয়নশিপ স্প্রিন্ট ইভেন্টে রৌপ্য এবং কেইরিন ইভেন্টে ব্রোঞ্জ জয় করেন।

তথ্যসূত্র
---------

1. ↑  "17-year-old Esow Alben creates history by winning India's first cycling World Cup medal"। India Today। ১৯ আগস্ট ২০১৮। সংগ্রহের তারিখ ৭ মার্চ ২০১৯।
***এসেক্স ক্রনিকল*** হ'ল একটি সাধারণ সংবাদের, সাপ্তাহিক কাগজ, যা ১৭৬৪ সালে *চেলসফোর্ড ক্রনিকল* হিসাবে প্রতিষ্ঠিত এবং এখন রিচ রিজিওনালস লিমিটেডের মালিকানাধীন।

কাগজটি ১৭৬৪ সালে শুরু হয়েছিল এবং ২০০২ সালেচেমসফোর্ডের মূল প্রেস অবস্থান থেকে পশ্চিমের দেশে চলে এসেছিল। *ক্রনিকল* সম্পাদক স্টুয়ার্ট রোলিনস পুরানো প্রেস সরঞ্জামকে এই পদক্ষেপের প্রেরণা হিসাবে উল্লেখ করেছিলেন। 

রিচ ২০১২ সালে পূর্ববর্তী মালিক নর্থ ক্লিফ মিডিয়া থেকে পত্রিকাটি অর্জন করেছিল

সংরক্ষাণাগার
------------

১৭৮৩ খ্রিস্টাব্দে *এসেক্স ক্রনিকলের* ঐতিহাসিক অনুলিপিগুলি ব্রিটিশ সংবাদপত্র সংরক্ষণাগারে ডিজিটাইজড ফর্মে অনুসন্ধান এবং দেখার জন্য উপলব্ধ করা হয়।

প্রচলন
------

*দ্য এসেক্স ক্রনিকলের* ' প্রচলন ৭,৫৮৩ অনুলিপি।

তথ্যসূত্র
---------

1. ↑  "Hold the Front Page"। ২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০১-২৮।
2. ↑  Daily Mail sells regional newspapers to Local World BBC News, 21 November 2012
3. ↑  Digitised copies of the *Essex Chronicle*
4. ↑   ABC Jan-Dec 2019

বহিঃসংযোগ
---------

* *এসেক্স ক্রনিকলের ওয়েবসাইট*
পিডিএফে *এস্টাটু ডে অটোনমিয়া*
**এস্টাটু ডে অটোনমিয়া ডে গ্যালিসিয়া ডে ১৯৩৬** (গ্যালিসিয়: *Estatuto de Autonomía de Galicia de 1936*) হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।

উৎস
---

গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মানের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।

তথ্যসূত্র
---------

1. ↑  Castelao (১৯৪৪): *Sempre en Galiza*, among others
অ্যালকাট্র্যাজ দ্বীপ
**এস্কেইপ ফ্রম অ্যালকাট্র্যাজ** (ইংরেজি ভাষায়: Escape from Alcatraz) ডন সিজেল পরিচালিত *কোল্ড অ্যাট্‌মসফেয়ারিক থ্রিলার*। সত্য কাহিনীর উপর ভিত্তি করে নির্মীত এই ছবিটি ১৯৭৯ সালে মুক্তি পায়। যুক্তরাষ্ট্রের স্যান ফ্রান্সিসকো শহরের নিকটবর্তী অ্যালকাট্র্যাজ দ্বীপের জেলখানা থেকে তিনজন কয়েদির পালিয়ে যাওয়ার ঘটনা অবলম্বনে এর কাহিনী রচিত হয়েছে। পালানোর প্রধান পরিকল্পনাকারী কয়েদী ফ্র্যাংক মরিস-এর চরিত্রে অভিনয় করেছেন ক্লিন্ট ইস্টউড।

কাহিনী সূত্র
------------

সিনেমাটি তৈরি করা হয়েছে *এস্কেইপ ফ্রম অ্যালকাট্র্যাজ* নামক নন-ফিকশন বই থেকে। *জে ক্যাম্পবেল ব্রুস* রচিত এই বইটি ১৯৬৩ সালে প্রকাশিত হয়েছিল। অ্যালকাট্র্যাজ কারাগেরের ইতিহাস এবং সেখান থেকে পালানোর সফল ও ব্যর্থ প্রচেষ্টাগুলোই ছিল বইয়ের বিষয়বস্তু। বইয়ের একটি অংশে ফ্র্যাংক মরিস অন্য দুইজন কয়েদির পালানোর বর্ণনা আছে। এই অংশটুকু থেকেই সিনেমা করা হয়েছে। উল্লেখ্য এর আগে অ্যালকাট্র্যাজ থেকে কেউ পালাতে পারেনি, এর পরেও পারেনি। অ্যামেরিকার অন্যতম কুখ্যাত আসামীদের এখানে পাঠানো হতো। এখানে সবাইকে ব্যক্তিগত সেল দেয়া হতো এবং কঠোর তদারকিতে রাখা হতো। পালানো ছিল খুবই কষ্টকর। মরিস ও অন্য দুজন পালানোর পরপরই অ্যালকাট্র্যাজকে চিরতরে পরিত্যক্ত ঘোষণা করা হয়েছিল। জেলখানার কঠিন জীবন এবং বন্ধ হয়ে যাবার আগে এই কারাগারের অবস্থাই সিনেমাতে উঠে এসেছে।

সিনেমার শেষ অংশে কিছু সূত্র দিয়ে বোঝানোর চেষ্টা করা হয়েছে যে, তারা সফলভাবে পালাতে পেরেছে। কিন্তু, তারা আদৌ পেরেছিল কি-না তা জানা যায়নি, এখন পর্যন্ত রহস্যই রয়ে গেছে। ওয়ার্ডেন মনে করেছিলেন, তারা ডুবে মারা গেছে।

চরিত্রসমূহ
----------

অ্যালকাট্র্যাজ কারাগারের একটি সেল। প্রতি সেলে একজন করে থাকতো
* *ক্লিন্ট ইস্টউড* - ফ্র্যাংক মরিস (পালানোর প্রধান পরিকল্পনাকারী)
* *প্যাট্রিক ম্যাকগুহান* - ওয়ার্ডেন
* *রবার্ট ব্লোজোম* - ডক
* *ফ্রেড ওয়ার্ড* - জন অ্যাংলিন (মরিসের সাথে পালায়)
* *জ্যাক টিবো* - ক্ল্যারেন্স অ্যাংলিন (মরিসের সাথে পালায়, জনের ভাই)
* *পল বেঞ্জামিন* - ইংলিশ
* *ল্যারি হ্যানকিন* - চার্লি বাট্‌স (মরিসের পাশের সেলের কয়েদি যে পালাতে পারেনি)
* *ব্রুস এম ফিশার* - উল্‌ফ (মরিসকে মারার চেষ্টা করে)
* *ফ্র্যাংক রোঞ্জিও* - লিটমাস
* *ফ্রেড স্টুথম্যান* - ওয়েগনার
* *ম্যাডিসন আর্নল্ড* - জিমারম্যান

প্রতিক্রিয়া
------------

১৯৭৯ সালের ২৪শে জুন মুক্তি পাওয়ার ঐ সপ্তাহেই ছবিটি মার্কিন যুক্তরাষ্ট্রে ৫,৩০৬,৩৫৪ ডলার আয় করে। ৮১৫টি হলে তা দেখানো হয়েছিল। সব মিলিয়ে যুক্তরাষ্ট্রে এর আয় ছিল ৪৩,০০০,০০০ মার্কিন ডলার।

সমালোচকদের কাছেও ছবিটি প্রশংসিত হয়েছে। রটেন টম্যাটোস-এ এর রেটিং ৯৩%, অর্থাৎ তাদের সংগৃহীত রিভিউগুলোর শতকরা ৯৩টিতেই এ ছবির প্রশংসা করা হয়েছে। রিভিউ অবশ্য বেশি না,মাত্র ১৪টি। উচ্ছসিত প্রশংসা না করলেও অধিকাংশই একে সাধারণের চেয়ে ভাল প্রিজন ব্রেক চলচ্চিত্র হিসেবে আখ্যায়িত করেছেন।

অসংগতি
------

ছবির শুরুতেই মাউন্ট সাট্রো টাওয়ার দেখানো হয় এবং পাশে লেখা দেখা যায়, ছবির সময়কাল ১৯৬০ সাল। অথচ এই টাওয়ারের নির্মাণ কাজ শুরু হয়েছে ১৯৭১ সালে এবং শেষ হয়েছে ১৯৭২ সালে। মরিস যখন কাঠের সাথে ধাতু দিয়ে তৈরি খণ্ডটি মেটাল ডিটেক্টরের মধ্য দিয়ে নিয়ে যায়, তখন পাশে একটি ওসিলোস্কোপ দেখা যায়। এ ধরনের ওসিলোস্কোপ ১৯৭০-এর দশকে বাজারে এসেছে। মনিসকে যখন নৌকায় করে অ্যালকাট্র্যাজ জেলে নিয়ে আসা হচ্ছিল তখন নৌকার উপর একটি রাডার ঘুরতে দেখা যায়। এ ধরনের রাডারও ১৯৭০-এর দশকে নির্মীত হয়েছে।

বহিঃসংযোগ
---------

* ইন্টারনেট মুভি ডেটাবেজে *এস্কেইপ ফ্রম অ্যালকাট্র্যাজ*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *Escape from Alcatraz* (ইংরেজি)
**ঋতা দত্ত চক্রবর্তী** একজন ভারতীয় বাঙালি চলচ্চিত্র অভিনেত্রী ৷স্টার জলসার জনপ্রিয় ধারাবাহিক মায়ে আরতির ভূমিকায় তিনি অভিনয় করেছিলেন। তিনি আবৃত্তিকারক ও বটে।

শৈশব
----

শৈশব কেটেছে উত্তরবঙ্গের বালুরঘাট শহরে ৷

অভিনয়
------

রূপালী পর্দায় নানা ছায়াছবিতে ও টেলিভিশন ধারাবাহিকে নায়িকা ও অন্য চরিত্রে অভিনয় করেছেন ৷ বাণিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাশনাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কন্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কন্ঠ দিয়েছেন ৷ তার অভিনীত নানা ছায়াছবির মধ্যে শিল্পী, রানু,আলো (চলচ্চিত্র),ক্রান্তিকাল ,হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷

তথ্যসূত্র
---------

1. ↑  "যেভাবে স্টার জলসার মা নাটকের সকল পর্ব দেখবেন ও ডাউনলোড করবেন | প্রথম বাংলা আর্টিকেল ডিরেক্টরি ~ বিডি আর্টিকেল | BD-Article.Com"। *web.archive.org*। ২০১২-০৬-১৫। Archived from the original on ২০১২-০৬-১৫। সংগ্রহের তারিখ ২০১৯-০৩-২৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Musical extravaganza"। *www.telegraphindia.com* (ইংরেজি ভাষায়)। সংগ্রহের তারিখ ২০১৯-০৩-২৭।
3. ↑  "Aagomoni rocks it"। *www.telegraphindia.com* (ইংরেজি ভাষায়)। সংগ্রহের তারিখ ২০১৯-০৩-২৭।
4. ↑  "Rita Dutta Chakraborty"। *photogallery.indiatimes.com*। সংগ্রহের তারিখ ২০১৯-০৩-২৭।